W. (filma)
"W." (angļu: W.) ir 2008. gada ASV biogrāfiska filma, kuras režisors ir Olivers Stouns. Galvenās lomas filmā atveido Džošs Brolins, Elizabete Benksa, Džeimss Kromvels, Elena Bērstina, Ričards Dreifūss, Tobijs Džonss un Tendija Ņūtone. Filmas pirmizrāde notika 2008. gada 16. oktobrī Ostinas filmu festivālā. Filma veidota par 43. ASV prezidenta Džordža V. Buša dzīvi un atrašanos prezidenta amatā.